recursal/SuperWikiNEXT-32B huggingface dataset:
**מנהל התקן** (או **דרייבר**, מאנגלית: **Driver**) הוא תוכנית מחשב המאפשרת לתוכנית מחשב אחרת, לתקשר עם חומרה כלשהי או עם תוכנה אחרת הפועלת בפורמט שונה באמצעות מימוש הממשק שלה ומתן API לעבודה מולו.

מטרה
----

המטרה המרכזית של מנהלי התקן היא הפשטה, הסתרת מידע ומודולריות. מנהל ההתקן מהווה מעין חוצץ בין תוכניות המחשב העושות שימוש בחומרה מסוימת, לבין אותה חומרה. ההפרדה הזו טובה למטרות הבאות:

* נחסכת מתוכנית המחשב הבעייתיות של תקשורת ישירה עם חומרה. במקום זאת התוכנית עושה שימוש ב־API של ההתקן.
* הדבר מקל על יצרני חומרה שונים לייצר רכיבי חומרה. כל יצרן חומרה מספק מנהל התקן עם החומרה שלו. כל עוד מנהל התקן זה נותן את אותו API הדבר שקוף לשאר התוכנות.
* הדבר מקל על שדרוגי חומרה. אין בעיה להחליף מוצר חומרה, במוצר יעיל יותר, מהסיבות הנ"ל.

מנהל התקן מספק API מוגדר. אם קיימת תוכנה המהווה תקן, כמו מערכת הפעלה, אזי יצרני אותה תוכנה קובעים את ה־API הנ"ל, ויצרני החומרה הם אלה שצריכים להתאים עצמם.

לעיתים תוכנה מסוימת שהיא התוכנה הנפוצה ביותר בסוג התוכנה שלה (כמו AutoCad בתב"ם) היא זו שקובעת את התקן עבור סוג מסוים של מנהלי התקנים.

מצב שבו אין תקן עבור מנהל התקן נחשב לבעייתי ומקשה מאוד על הקישור בין חומרה לתוכנה. למשל כל תוכנת DOS השתמשה בתקן אחר עבור מנהל התקן למדפסות, דבר שחייב את המשתמש לעבוד עם מדפסות מסוימות בלבד או בהדמיה של מדפסת אחרת שאיפשרה לו להשתמש רק בחלק מהתכונות של המדפסת.

פיתוח מנהל התקן
---------------

פיתוח מנהל התקן נחשב אתגר למהנדסים משום שהוא משלב בין חומרה לתוכנה, ולכן דורש הבנה של שני התחומים גם יחד. מנהל ההתקן זוכה לרוב להרשאות מאוד חזקות במערכת, ולכן כל שגיאה עלולה לגרום להתרסקות. הדבר מקשה על תהליך ניפוי השגיאות.

ראו גם
------

* מונחים בתוכנה
* מערכת הפעלה

קישורים חיצוניים
----------------

ויקישיתוף מדיה וקבצים בנושא **מנהל התקן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553816505171
* BNE: XX546589
* BnF: cb12492202q (data)
* GND: 4185971-6
* LCCN: sh93009551
* NDL: 01108739

 |
איציק סעידיאן (מימין) בפגישה עם נשיא מדינת ישראל יצחק הרצוג ורעייתו מיכל הרצוג
**יצחק חיים (איציק) סעידיאן** (נולד ב-14 בינואר 1995) הוא פעיל חברתי ששירת בחטיבת גולני. סעידיאן נלחם במבצע צוק איתן בשנת 2014 וניצל ב״אסון הנגמש״. בעקבות כך סובל מהלם קרב. בשנת 2021 הצית את עצמו מול משרדי אגף השיקום של משרד הביטחון כאות מחאה על היחס והשיקום הרעוע לאנשים אשר מחלתם ניכרת בנפש ולאו דווקא בגוף.

ביוגרפיה
--------

איציק סעידיאן נולד וגדל בבאר שבע ללידה ופרשאד סעידיאן, זוג עולים מאיראן שעלו לישראל מטעמים ציוניים. אביו היה אסיר ציון. סעידיאן הוא בן זקונים ולו שני אחים ואחות גדולים.

התגייס לצה"ל בשנת 2013. במבצע צוק איתן לחם במסגרת חטיבת גולני מול כוחות חמאס בקרבות בשכונת שג'אעייה בעזה, שם איבד שמונה מחבריו, ביניהם חברו הטוב בן וענונו באסון הנגמ"ש, ובעקבות כך נגרמה לו טראומה נפשית. לאחר שחרורו פנה לאגף השיקום במשרד הביטחון, שם הכירו בו כנכה צה"ל, אך קבעו שרק חצי מאחוזי הנכות שלו הם בעקבות שירותו בצה"ל, והוא נאבק עבור הכרה רחבה יותר.

### ההצתה מול משרדי אגף השיקום, והשלכותיה

מחאה של נכי צה"ל הנושאים שלטי "כולנו.... איציק סעידיאן"
סעידיאן הצית את עצמו ב-12 באפריל 2021, יממה לפני ערב יום הזיכרון לחללי מערכות ישראל, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו אנוש.

בשבוע שלאחר יום הזיכרון הוקם מול משרדי אגף השיקום מאהל מחאה.

ב-18 באפריל 2021, חזרו נכי צה"ל להפגין. בהפגנה שנערכה מול בסיס הקריה בתל אביב, הפגינו כ-20,000 איש, לאחר מכן חסמו המפגינים את נתיבי איילון. באותו היום הוחלט במשרד הביטחון, לעשות רפורמה מקיפה באגף השיקום. בתחילה הצעה הייתה ״חוק איציק סעידיאן״ רפורמה שצפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות שבסופם הוחלט על רפורמת ״נפש-אחת״ שהגדילה את תקציב אגף השיקום בעוד 1.2 מיליארד שקל.

בעקבות כך, גם במהלך אוגוסט 2021 נחנך בבסיס תל השומר מרכז "קשר עד" – צה״ל מקים את היחידה של מרכז הקשר החדש של מערך הנפגעים עבור נכי צה"ל ומשפחות שכולות.

ב-16 בינואר 2023 היה אורח בטקס חילופי הרמטכ"לים אביב כוכבי ומחליפו הרצי הלוי, כשהוא הולך על רגליו.

כעבור כשנה מהמקרה, עבר סעידיאן ממחלקת הכוויות, אל מחלקת השיקום בשיבא, שם שהה באשפוז במשך שנה נוספת. ב-27 באפריל 2023, שתי יממות לאחר יום הזיכרון לחללי צה"ל, שוחרר מבית החולים לאחר תקופת אשפוז בת כשנתיים בבית החולים שיבא.

קישורים חיצוניים
----------------

ויקישיתוף מדיה וקבצים בנושא **איציק סעידיאן** בוויקישיתוף
* מרגשות של שפל לרגשות של גאות: איציק סעידיאן על השיקום של חייו, באתר ynet, 2 בינואר 2023
* לי נעים, ‏החיים החדשים של איציק סעידיאן: "רוצה לאהוב מישהי ולהגשים חלומות", באתר ‏מאקו‏, 24 באפריל 2023

הערות שוליים
------------

1. ↑  מסע השיקום והמילים הראשונות שאמר לאחיו: בתוך החדר של איציק סעידיאן, באתר ynet, 9 באוקטובר 2021
2. ↑  לילך שובל, לאחר הפגנת הענק של נכי צה"ל: משרד הביטחון הציג את הרפורמה באגף השיקום, באתר ישראל היום, 18 באפריל 2021
3. ↑   נחנך מרכז "קשר עד" במעמד ראש אכ"א, באתר צה"ל, 11 באוגוסט 2022
4. ↑  איציק סעידיאן הוזמן כאורח מיוחד בטקס חילופי הרמטכ"לים, 16 בינואר 2023
5. ↑  מירב כהן‏, איציק סעידיאן השתחרר מהשיקום בבית החולים: "כאן כדי להמשיך את זעקת הלומי הקרב", באתר וואלה!‏, 27 באפריל 2023
היטל קבראיסקי VII של כדור הארץ
 היטל קבראיסקי VII עם מחווני טיסו
**היטל קָבראיסקי VII** הוא היטל מפה שהומצאה על ידי הקרטוגרף הסובייטי ולדימיר קבראיסקי בשנת 1939 לשימוש כהיטל פסאודו-צילינדרי לשימוש כללי. כמו היטל רובינסון, זוהי פשרה שנועדה לייצר מפות באיכות טובה עם עיוות נמוך בסך הכל. הוא עולה מהבחינה הזו על היטלים נפוצים אחרים, כגון וינקל טריפל, למרות מקבילות ישרות (ומרווחות שווה) וניסוח פשוט. לא נעשה בו שימוש נרחב מחוץ לברית המועצות לשעבר.

הגדרת ההיטל:



x

=

3
λ

2



1
3

−

(

φ
π

)

2



y

=
φ



{\displaystyle {\begin{aligned}x&={\frac {3\lambda }{2}}{\sqrt {{\frac {1}{3}}-\left({\frac {\varphi }{\pi }}\right)^{2}}}\\y&=\varphi \end{aligned}}}

{\displaystyle {\begin{aligned}x&={\frac {3\lambda }{2}}{\sqrt {{\frac {1}{3}}-\left({\frac {\varphi }{\pi }}\right)^{2}}}\\y&=\varphi \end{aligned}}}כאשר {\displaystyle \lambda } הוא קו האורך, ו {\displaystyle \varphi } הוא קו הרוחב ברדיאנים.

ראו גם
------

* היטל (ייצוג גרפי)
* קרטוגרפיה

הערות שוליים
------------

קישורים חיצוניים
----------------

ויקישיתוף מדיה וקבצים בנושא **היטל קבראיסקי VII** בוויקישיתוף
* עקמומיות בהיטלי מפה, כימות של עיוות כולל בהיטלים.
* Mapthematics Kavrayskiy VII, מפת עיוות עם שני משתנים.
* גזירת היטל קבראיסקי השביעית, תיאור המאפיינים של היטל קבראיסקי VII.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"היטל קבראיסקי VII"**.
מעמד הנפת דגל ישראל בפתח מטה האומות המאוחדות על ידי משה שרת, כפי שהונצח על גבי שטר 20 ש"ח
**החלטה 273 של העצרת הכללית של האומות המאוחדות**, אשר התקבלה ב-11 במאי 1949, העניקה למדינת ישראל חברות באומות המאוחדות. בכך הפכה ישראל לחברה ה-59 באו"ם. 

ההחלטה התקבלה בעקבות אישור החלטה 69 של מועצת הביטחון של האו"ם ב-4 במרץ באותה השנה, אשר קבעה כי ישראל היא מדינה שוחרת שלום, והמליצה על צירופה לאומות המאוחדות. 

יום לאחר פרסום החלטה 273, הניפו שר החוץ משה שרת והשגריר הראשון של ישראל באו"ם אבא אבן את דגל ישראל בפתח מטה האומות המאוחדות בניו יורק. מעמד הנפת הדגל הונצח בחזית השטר של 20 שקלים חדשים מסדרה א', הנושא את דמותו של משה שרת.

נוסח ההחלטה
-----------

> 
> לאחר קבלת דיווח ממועצת הביטחון על הגשת בקשתה של ישראל לחברות באו"ם;  
> 
> לאור העובדה שלפי שיקול דעתה של מועצת הביטחון, ישראל היא מדינה שוחרת שלום המסוגלת ומעוניינת לקיים את החובות הכלולות במגילת האו"ם;  
> 
> לאור העובדה שמועצת הביטחון המליצה בפני העצרת הכללית לצרף את ישראל כחברה באו"ם;   
> 
> ולאור העובדה שמדינת ישראל הצהירה שהיא "מקבלת ללא תנאי את החובות שבמגילת האו"ם ומתחייבת לכבד אותן מיום הצטרפותה כחברה באו"ם";  
> 
> תוך התחשבות בהחלטות מ-29 בנובמבר 1947 ו-11 בדצמבר 1948 ובהצהרות ובהסברים שניתנו על ידי נציג ממשלת ישראל בקשר ליישום ההחלטות;  
> 
> העצרת הכללית,  
> 
> הפועלת מכח סעיף 4 במגילת האו"ם ומכוח תקנה 125 בנהלים,  
> 
> 1. קובעת בזאת שישראל היא מדינה שוחרת שלום המקבלת על עצמה את החובות אשר במגילת האו"ם, ומסוגלת ומעוניינת לכבד התחייבויות אלה;  
> 
> 2. קובעת לצרף את ישראל כחברה באו"ם.
> 
> 
> 
>

תוצאות ההצבעה
-------------

להחלטות העצרת הכללית נדרש רוב רגיל (מעל 50 אחוז מכלל הקולות), למעט "שאלות חשובות" שנדרש עבורן רוב של שני שלישים, בהן קבלת מדינות חדשות כחברות באו"ם.

החלטה 273 נידונה במהלך ישיבת המליאה ה-207 של העצרת הכללית, ועברה ברוב הנדרש של שני שלישים: 37 מדינות תומכות מול 12 מדינות מתנגדות ו-9 מדינות נמנעות. להלן פירוט המדינות המצביעות:

### בעד

אוסטרליה, אורוגוואי, איסלנד, אקוודור, ארגנטינה, ארצות הברית, בוליביה, ברית המועצות, גואטמלה, דרום אפריקה, האיטי, הולנד, הונדורס, הפיליפינים, הרפובליקה הדומיניקנית, הרפובליקה הסובייטית הסוציאליסטית האוקראינית, הרפובליקה הסובייטית הסוציאליסטית הבלארוסית, ונצואלה, יוגוסלביה, לוקסמבורג, ליבריה, מקסיקו, נורווגיה, ניו זילנד, ניקרגואה, סין, פולין, פנמה, פרגוואי, פרו, צ'ילה, צ'כוסלובקיה, צרפת, קובה, קולומביה, קוסטה ריקה, קנדה

### נגד

איראן, אפגניסטן, אתיופיה, בורמה, הודו, לבנון, מצרים, סוריה, עיראק, ערב הסעודית, פקיסטן, תימן

### נמנעות

אל סלוודור, בלגיה, ברזיל, דנמרק, הממלכה המאוחדת, טורקיה, יוון, סיאם, שוודיה

הערות שוליים
------------

1. ↑  תמונת הנפת הדגל בחזית מטה האו"ם
2. ↑  הנוסח המלא של ההחלטה, באנגלית ובצרפתית
3. ↑  התמליל הרשמי של ישיבת המליאה ה-207 של העצרת הכללית של האו"ם, 11 במאי 1949 (אנגלית)
4. ↑  פירוט תוצאות ההצבעה על החלטה 273 (אנגלית)
**נועם גרבר יהודה הוא ילד אלכסון שאוהב למצוץ גרביים ולאכול המבורגר כמו ילד בן שנה, לנועם יש כלב שקוראים לו רקסי הכלב.** (נולד ב-2 באפריל 1983) הוא דוגמן ישראלי שהתפרסם בזכות השתתפותו בעונה הראשונה של תוכנית המציאות "הישרדות".

ביוגרפיה
--------

טור נולד וגדל ביישוב חופית. אמו היא השחיינית שלומית ניר, שהייתה שיאנית ישראל בשחייה וייצגה את מדינת ישראל בשתי אולימפיאדות. אביו היה דבוראי. בצה"ל שירת טור כלוחם ביחידה המובחרת 669. לפני פרסומו עבד בתור דבוראי בעסק המשפחתי. 

בשנת 2008 השתתף בעונה הראשונה של התוכנית הישרדות, שצולמה באיים הקריביים; טור היה המודח השביעי אך חזר למשחק מ"אי המתים" לאחר שניצח את כל המודחים האחרים ב"דו-קרב". הוא הגיע לגמר לצד נעמה קסרי ודן מנו וזכה במקום השני. בעונה זו זכה טור להיות "אהוב הקהל".

לאחר התוכנית התקבל כדוגמן עבור חברת האופנה "פוקס", ודגמן לצד בר רפאלי בין השנים 2008–2013 והצטלמו למספר רב של פרסומות של המותג. 

בשנת 2009 שיחק בתפקיד אורח בסדרה "רמזור" וגילם את עמוס. ב-2010 השתתף כמתמודד אורח בתוכנית טלוויזיה "שחקו אותה בגדול" וב-2011 השתתף בשעשועון "חכמים בריבוע". בשנת 2015 השתתף בעונת ה-VIP של התוכנית "מאסטר שף" והיה המודח הרביעי.

בשנת 2010, הקים טור חברת תיירות בשם "נועם טורס", המציעה טיולים בהם מתקיימת פעילות ספורט ימי.

בנובמבר 2015 השתתף בפרסומת לשכונת מגורים חדשה בחוף אכזיב, דבר שעורר סערה לאחר שנטען כי השכונה פוגעת בחוף.

נועם טור היה בן זוגה של הזמרת קרן פלס. לזוג בן ובת. ב-13 בדצמבר 2023 הזוג הודיע על פרידה לאחר 12 שנות זוגיות.

קישורים חיצוניים
----------------

ויקישיתוף מדיה וקבצים בנושא **נועם טור** בוויקישיתוף

* נועם טור, במיזם "אישים" לתיעוד היצירה הישראלית
* זוהר ישראל, ‏״להיות אבא זה מאוד פשוט", באתר ‏מאקו‏, 28 בינואר 2015
* ענת פלדמן, נועם טור: "האירובי פתר לי את בעיות הקשב", באתר ynet, 4 באפריל 2010
* נועם טור, באתר התוכנית "הישרדות" בה השתתף ב-2008

הערות שוליים
------------

1. ↑  אתי אברמוב, "**בלדה לחובש**", ידיעות אחרונות "המוסף לשבת", 12.12.2014, עמודים 14-16.
2. ↑  ערן סויסה, מלחמת הכוכבים, באתר nrg‏, 2 במאי 2010.
3. ↑  גיא פינס, למה הפרסומת החדשה של נועם טור מעוררת סערה?, באתר nana10‏, 3 בדצמבר 2015
4. ↑  ערן סויסה, אחרי 13 שנה יחד: קרן פלס ונועם טור נפרדים, באתר ישראל היום, 13 בדצמבר 2023
**Noto** (נוטו) הוא גופן של גוגל, המיועד לשימוש בכמה שיותר שפות שונות. גופן noto כולל בסך הכל יותר מ־60,000 תווים. נכון ליולי 2014, 96 גופנים כבר היו זמינים להורדה. הוא מכיל גם אמוג'ים. סמלים אלה משמשים שרתים רבים של גוגל.

השם נוטו הוא למעשה "No Tofu", כאשר "טופו" הוא הכינוי שניתן למלבנים הריקים שמופיעים בגופנים מסוימים כאשר משתמשים בשפה שאינה נתמכת בהם.

הגופן שוחרר תחת רישיון אפאצ'י *ורישיון SIL Open Font*, המאפשר שימוש חופשי בגופן.

noto תוכננה לתמוך בכל הכתבים על פי תקן Unicode כדי להשיג הרמוניה ויזואלית גלויה בין שפות / כתבים מרובים. למשל, כמו ש Open Sans בא מהגופן Droid.

באפריל 2021 עבר הגופן עדכון, ועלתה גרסה חדשה לעברית, שעיצב בן נתן, והיא בשימוש במוצרי גוגל כגון המפות ולוח השנה. הגרסאות העבריות של Noto כוללות גרסת סריף, גרסת סנס סריף, וגרסת כתב רש"י.

קישורים חיצוניים
----------------

ויקישיתוף מדיה וקבצים בנושא **Noto** בוויקישיתוף
* 

* אתר האינטרנט הרשמי של Noto (באנגלית)

* אתר האינטרנט הרשמי של Noto (באנגלית)
* גופני Noto (להורדה) (באנגלית)
* Noto ב-Github (באנגלית)

הערות שוליים
------------

1. ↑  Mizra, Tanvi, Can Google Build A Typeface To Support Every Written Language? (האם גוגל יכולה לבנות גופן שיתמוך בכל שפה כתובה?), באתר NPR, ‏2014-08-03 (באנגלית)
2. ↑  נוטו: גופן לעולם (באנגלית)
3. ↑  הגופן בגרסתו החדשה מוצג בשירותים שונים של גוגל, כדוגמת גוגל מפות
**ברייס הופל** (באנגלית: **Bryce Hoppel**; נולד ב-5 בספטמבר 1997) הוא אתלט אמריקאי, אלוף עולם באולם (גלאזגו 2024) בריצת 800 מטר.

ביוגרפיה
--------

הופל נולד במידלנד שבטקסס, ארצות הברית. 

### 2019

באליפות העולם שנערכה באוקטובר בדוחה שבקטר סיים במקום רביעי בריצת 800 מטר בשיא אישי חדש של 1:44.25 דקות.

### 2021

באולימפיאדת טוקיו שנערכה ביולי-אוגוסט סיים במקום 11 בריצת 800 מטר בתוצאה של 1:44.91 דקות.

### 2022

#### מדליית ארד באליפות עולם באולם

באליפות העולם באולם שנערכה במרץ בבלגרד שבסרביה זכה במדליית ארד בריצת 800 מטר בתוצאה של 1:46.51 דקות, אחרי מריאנו גרסיה מספרד (1:46.20 דקות) ונואה קיבט מקניה (1:46.35 דקות).

באליפות העולם שנערכה ביולי ביוג'ין שבאורגון, ארצות הברית, סיים במקום 28 בתוצאה של 1:46.98 דקות.

### 2023

באליפות העולם שנערכה באוגוסט בבודפשט שבהונגריה סיים במקום שביעי בריצת 800 מטר בתוצאה של 1:46.02 דקות.

### 2024

#### אלוף עולם באולם

באליפות העולם באולם שנערכה במרץ בגלאזגו שבממלכה המאוחדת זכה במדליית זהב בריצת 800 מטר בתוצאה של 1:44.92 דקות, לפני אנדראס קרמר משוודיה (1:45.27 דקות) ואליוט קרסטן מבלגיה (1:45.32 דקות).

שיאים אישיים
------------

### אצטדיון

* ריצת 800 מטר: 1:43.23 דקות (2020)

### אולם

* ריצת 800 מטר: 1:44.37 דקות (2021)

קישורים חיצוניים
----------------

ויקישיתוף מדיה וקבצים בנושא **ברייס הופל** בוויקישיתוף

* ברייס הופל, באתר olympedia.org
* ברייס הופל, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14656699

 |
**בלינדה וילקס** (באנגלית: **Belinda Wilkes**;‏ נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה (אנ').

קורות חייה
----------

וילקס נולדה בסטפורדשייר, אנגליה. בילדותה עברה עם הוריה לאלברינגטון(אנ') שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
ב-1984 עברה לקיימברידג' מסצ'וסטס.

השכלה ומסלול מקצועי
-------------------

תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג'(אנ') באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.

החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT‏ (ROSAT Science Data Center)) (אנ'). ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית.

פעילותה המדעית
--------------

פרק זה לוקה בחסר. אנא תרמו לוויקיפדיה והשלימו אותו. 
מחקריה של ויקס עוסקים ב:

* קוואזרים.
* גלקסיות שבמרכזן חור שחור על-מסיבי.
* מקורות האור החזקים ביותר ביקום.

פרסומים
-------

וילקס פרסמה 392 מאמרים מבוקרי עמיתים.

תפקידים ואותות הוקרה
--------------------

* עמיתת כבוד (Honorary Fellow) של ג'זוס קולג' (Jesus College) בקיימרידג' - 2016
* עמיתת החברה האסטרונומית המלכותית(אנ')
* עמיתת "החברה הפילוסופית של קיימברידג'"(אנ')

קישורים חיצוניים
----------------

* אתר האינטרנט הרשמי של בלינדה וילקס (באנגלית)
* ויקס מרצה על פרויקט צ'נדרה (באנגלית)
* ויקס באתר ORCID (באנגלית)

הערות שוליים
------------

1. ↑  ההודעה על מינוי וילקס למנהלת התכנית של טלסקופ החלל צ'נדרה.
2. ↑  מידע מתעדכן מ-ResearchGate
3. ↑  ההודעה על בחירת וילקס לעמיתת כבוד של ג'זוס קולג'.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1204102562
* LCCN: no99037838
* ORCID: 0000-0003-1809-2364
* SUDOC: 245118144
* VIAF: 68565475
* WorldCat: lccn-no99037838

 |
**גארי** (באנגלית: **Gary**) היא עיר במחוז לייק אשר במדינת אינדיאנה שבארצות הברית. זוהי עיר תעשייתית אשר משמשת בין היתר כמרכז הפעילות של מפעל הפלדה הגדול ביותר באמריקה הצפונית. העיר ממוקמת לאורך החוף הדרומי של ימת מישיגן, כ-40 קילומטרים דרומית מזרחית למרכז העיר שיקגו. העיר ממוקמת גם בסמוך לפארק הלאומי אינדיאנה דונס, והיא נמצאת בתוך אזור המטרופולין של שיקגו.

העיר נקראת על שמו של עורך הדין אלברט הנרי גארי, שהיה היו"ר המייסד של תאגיד הפלדה האמריקאי US Steel אשר הקים את העיר בשנת 1906 במטרה שתשמש את מפעלי הפלדה של התאגיד.

לפי מפקד האוכלוסין של שנת 2020 אוכלוסיית העיר מנתה 69,093 תושבים, מה שהופך אותה לעיר התשיעית בגודלה במדינת אינדיאנה. בדומה לערים אחרות בחגורת החלודה, גם תעשיית הפלדה המשגשגת של גארי הושפעה באופן ניכר מתהליכי אי-תיעוש והדעיכה שהחלו במערב התיכון בשנות ה-70 של המאה ה-20. כתוצאה מהשינויים הללו אוכלוסיית העיר דעכה באופן דרסטי לאחר שהעיר איבדה עם השנים קרוב ל-61% מהאוכלוסייה שהייתה לעיר בשנת 1960. בשל כמות התושבים הגדולה שעזבה את גארי ובשל הקשיים הכלכליים אליה נקלעה העיר גארי מוזכרת לעיתים רבות כדוגמה לעיר אמריקאית שהושפעה במיוחד מהדעיכה של התעשייה ומבליה עירונית. למרות שבתחילה העיר הכיל אוכלוסייה מגוונת, כיום גארי היא מהערים האמריקאיות עם השיעור הגבוה ביותר של אוכלוסייה אפרו-אמריקאית.

העיר ידועה בשל היותה העיר בה נולדו חברי משפחת ג'קסון(אנ') הנודעת, ובמיוחד בשל היותה מקום הולדתו של הזמר מייקל ג'קסון.

גלריית תמונות
-------------

* המפעלים של US Steel בגארי, צילום משנת 1973המפעלים של US Steel בגארי, צילום משנת 1973
* רחוב ברודוויי בגארירחוב ברודוויי בגארי
* בית ילדותו של מייקל ג'קסון בגארי, אינדיאנה, זמן קצר לאחר מותו של הזמר ב-2009בית ילדותו של מייקל ג'קסון בגארי, אינדיאנה, זמן קצר לאחר מותו של הזמר ב-2009

קישורים חיצוניים
----------------

ויקישיתוף מדיה וקבצים בנושא **גארי** בוויקישיתוף
* אתר האינטרנט הרשמי של גארי
* גארי, ברשת החברתית אקס (טוויטר)
**ברונואז** (בצרפתית: **Brunoise**) הוא חיתוך סכין קולינרי שבה תחילה מבצעים חיתוך ז'וליין של פריט המזון ולאחר מכן הופכים את ה"גפרורים" ברבע סיבוב וחותכים אותם לקוביות.

מאפיינים
--------

החיתוך הזה יוצר קוביות של בערך 3 מ"מ או פחות בכל צלע. בצרפת, חיתוך ברונואז הוא קטן יותר של 1 עד 2 מ"מ. הירקות האופייניים לברונואז הם גזר, סלרי, כרישה ולפת. הירקות החתוכים לקוביות מולבנים קצרות במים רותחים מלוחים, ואז מושקעים במי קרח מומלחים לכמה שניות, כדי לקבע את הצבע.

שימוש
-----

הברונואז משמש כקישוט במנות רבות; הוא משמש לעיתים קרובות לקישוט קונסומה. ברונואז טיפוסי צריך להיות עקבי בגודל ובצורה של הקוביות, שכן זה עוזר ליצור מצגת נעימה ומקצועית של המנה.

חיתוך ברונואז משמש גם בצירים ובמרקים כדי להגביר במהירות את קצב העברת הטעמים והריחות לנוזל שמסביב. הדבר נובע מהגידול בשטח הפנים על פני שיטת חיתוך מסורתית ומועדף למתכונים שאין להם יתרונות מהמרקם של ירקות חתוכים.

ראו גם
------

* חיתוך שיפונד

קישורים חיצוניים
----------------

* איך לחתוך קוביות וברונואז - סרטון

הערות שוליים
------------

1. ↑  "Brunoise: precisely chopped small cubes of a vegetable". *CooksInfo.com*. נבדק ב-2021-06-13.
2. ↑  Manton, Keegan (25 באוקטובר 2021). "Brunoise Cut | How To Do It and Where To Use It". *A Life of Mastery*. ארכיון מ-26 באוקטובר 2021. נבדק ב-26 באוקטובר 2021. `{{cite web}}`:  (עזרה)
**ג'ורג' אסקנדר** (בערבית: **جورج اسكندر**; נולד ב-21 באוגוסט 1979) הוא שחקן ערבי-ישראלי.

ביוגרפיה
--------

אסקנדר גדל בחיפה, למשפחה ערבית-נוצרית. מתגורר בשכונת חיפה אל עתיקא. בוגר בית צבי.[דרוש מקור]

### בקולנוע

בשנת 2013, בתחילת דרכו, שיחק בסרט המצליח "בית לחם" לצד צחי הלוי ושאדי מרעי.

בשנת 2015 שיחק בסרט "סבנה".

בשנת 2016 שיחק בסרט "הלהקה האחרונה בלבנון".

### בטלויזיה

ב-2017 השתתף בעונה השנייה של המדרשה לצד יהודה הלוי ודניאל ליטמן בבימוי של דני סירקין.

ב-2019 גילם את האני אל ג'עברי, מנהיג הזרוע הצבאית של חמאס ברצועת עזה בעונה השלישית של הסדרה "פאודה" של yes, לצד ליאור רז עלא דקה יעקב זדה-דניאל ריף נאמן ועוד. 

בשנת 2020 הופיע הופעה קצרה בפרק הראשון בסדרה "טהרן". באותה שנה השתתף בסדרת הנוער "ספיידרז" של hot

בשנת 2023 גילם את ראאד מחבל פלשתיני בסדרה שמיים אדומים ברשת 13.

### בתיאטרון

בתיאטרון חיפה ("אמא תרזה איננה"), תיאטרון הבימה, תיאטרון גשר ותיאטרון הערבי-עברי ביפו.

פרסים
-----

אסקנדר הוא זוכה פסטיבל עכו לשנת 2014 על משחקו בהצגה "סלים סלים". באותה שנה זכה בפרס קיפוד הזהב בקטגוריית שחקן המשנה הטוב ביותר על משחקו בהצגה "אום כולת'ום".
בשנת 2015 שב וזכה בפרס קיפוד הזהב באותה קטגוריה על משחקו בהצגה "הטווס מסילוואן".

קישורים חיצוניים
----------------

* ג'ורג' אסקנדר, במיזם "אישים" לתיעוד היצירה הישראלית
* ג'ורג' אסקנדר, במסד הנתונים הקולנועיים IMDb (באנגלית)
* ג'ורג' אסקנדר, באתר "אידיבי", מאגר הידע העברי לקולנוע ישראלי ועולמי
* ג'ורג' אסקנדר, במסד הנתונים הקולנועיים KinoPoisk (ברוסית)
* ג'ורג' אסקנדר, בארכיון הבימה
* ג'ורג' אסקנדר, באתר האופרה הישראלית תל אביב-יפו

הערות שוליים
------------

1. ↑  ירון כרמי, הטראומה והפוטנציאל: מאות השתתפו בסיור בשכונת אל-עתיקה בחיפה • צפו, באתר חי פה - חדשות חיפה, ‏2021-09-28
**אורנלה מוטי** (במקור: **Francesca Romana Rivell;** באיטלקית: **Ornella Muti**; נולדה ב-9 במרץ 1955) היא שחקנית איטלקייה.

ביוגרפיה
--------

אורנלה מוטי נולדה ברומא כפרנצ'סקה רומאנה ריבלי לאב נפוליטני ואם אסטונית. יש לה אחות מבוגרת ממנה, קלאודיה, שנולדה ב-1951.

קריירה
------

מוטי דגמנה בנעוריה והופיעה לראשונה בסרט "La moglie più bella" ב-1970 בתפקיד של פרנקה ויולה. היא שיחקה בעיקר בסרטים איטלקיים והופעת הבכורה שלה בסרט מחוץ לגבולות איטליה הייתה כנסיכה אורה בסרט הבריטי "פלאש גורדון" משנת 1980. היא הופיעה בסרטים אמריקאיים כמו "Oscar" ‏(1991) ו-"Once Upon a Crime" ‏(1992). היא ידועה בעיקר לצרפתים בשל הופעתה בפרסומת הטלוויזיה לפסטה "ג'ובאני פנזאני פאסטה".

בשנת 1993 השתתפה בסרט הספרדי "*El Amante Bilingüe" של הבמאי ויסנטה ארנדה.* ב-1994 מוטי נבחרה ל"שחקנית היפה ביותר בתבל" בסקר קוראים עולמי של המגזין Class. 

בשנת 2004 שיחקה בסרטה של אסיה ארג'נטו "דפיקות לב", בתפקיד הסבתא. באותה שנה השתתפה בסרט הקומדיה הספרדי "*Di que sí*" בכיכובה של פאס וגה. 

ב-2008 השיקה מוטי קו תכשיטים משלה. היא פתחה חנויות בפריז, מילאנו, רומא, ריגה, מוסקבה ואלמה אטה. היא ביטחה את שדיה בסכום של $350,000.

חיים אישיים
-----------

מוטי הייתה נשואה פעמיים, לאלסיו אוראנו (עמיתה לסרט La moglie più bella, בשנים 1981-1975) ולפדריקו פאקינטי (1996-1988).

למוטי שלושה ילדים, נאיקה ריבלי (נולדה ב-1974), שהיא גם דוגמנית ושחקנית ודומה במראה לאימה, ואביה הוא מפיק הסרטים הספרדי חוזה לואיס ברמודס דה קסטרו אקאסו, ובן, אנדריאה, ובת נוספת, קרולינה מנישואה לפאקינטי.

מאז 1998 מוטי חיה ביחד עם סטפאנו פיקולו, מנתח פלסטי.

קישורים חיצוניים
----------------

ויקישיתוף מדיה וקבצים בנושא **אורנלה מוטי** בוויקישיתוף
* אתר האינטרנט הרשמי של אורנלה מוטי
* אורנלה מוטי, ברשת החברתית פייסבוק

* אורנלה מוטי, ברשת החברתית אינסטגרם

* אורנלה מוטי, במסד הנתונים הקולנועיים IMDb (באנגלית)

* אורנלה מוטי, באתר AllMovie (באנגלית)

* אורנלה מוטי, באתר Rotten Tomatoes (באנגלית)

* אורנלה מוטי, באתר Metacritic (באנגלית)

* אורנלה מוטי, במסד הנתונים הקולנועיים KinoPoisk (ברוסית)

* אורנלה מוטי, באתר Last.fm (באנגלית)

* אורנלה מוטי, באתר Discogs (באנגלית)

הערות שוליים
------------

1. ↑  The Gawno Magazine
Top 23 Insured Celebrity Bodyparts,
11. Jun, 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447854605171
* BIBSYS: 14028954
* BNE: XX1379232
* BnF: cb138978283 (data)
* CANTIC: a11864254
* CiNii: DA16208430
* GND: 121644650
* ICCU: TO0V282653
* ISNI: 0000 0003 6851 6284
* LCCN: no98049765
* LNB: 000280365
* NKC: xx0060252
* NLA: 35444006
* NLP: a0000001255248
* NTA: 07269694X
* SNAC: w6pz8k4j
* SUDOC: 091948290
* Trove: 954900
* VIAF: 44485960
* WorldCat: lccn-no98049765

 |
**דניאל תומאס-דוד** (באנגלית: **Danniel Thomas-Dodd**; נולדה ב-11 בנובמבר 1992) היא אתלטית ג'מייקנית, סגנית אלופת עולם (דוחה 2019), סגנית אלופת עולם באולם (ברמינגהאם 2018) ואלופת חבר העמים הבריטי (ברמינגהאם 2018) בהדיפת כדור ברזל.

ביוגרפיה
--------

תומאס-דוד נולדה בווסטמורלנד שבג'מייקה.

### 2014

במשחקי חבר העמים הבריטי שנערכו ביולי-אוגוסט בגלאזגו שבממלכה המאוחדת סיימה במקום שמיני בזריקת דיסקוס בתוצאה של 55.02 מטר.

### 2015

במשחקים הפאן-אמריקאיים שנערכו ביולי בטורונטו שבקנדה סיימה במקום חמישי בהדיפת כדור ברזל בתוצאה של 17.76 מטר.

באליפות העולם שנערכה באוגוסט בבייג'ינג שברפובליקה העממית של סין סיימה במקום 22 בהדיפת כדור ברזל בתוצאה של 16.62 מטר.

### 2016

באולימפיאדת ריו דה ז'ניירו שנערכה באוגוסט סיימה במקום 25 בהדיפת כדור ברזל בתוצאה של 16.99 מטר.

### 2017

באליפות העולם שנערכה באוגוסט בלונדון שבממלכה המאוחדת סיימה במקום רביעי בהדיפת כדור ברזל בתוצאה של 18.91 מטר.

### 2018

#### סגנית אלופת עולם באולם

באליפות העולם באולם שנערכה בפברואר בברמינגהאם שבממלכה המאוחדת זכתה במדליית כסף בהדיפת כדור ברזל בשיא ג'מייקה חדש של 19.22 מטר, אחרי אניטה מרטון מהונגריה (19.62 מטר) ולפני גונג ליג'יאו מהרפובליקה העממית של סין (19.08 מטר).

#### אלופת חבר העמים הבריטי

במשחקי חבר העמים הבריטי שנערכו במרץ בגולד קוסט שבאוסטרליה זכתה במדליית זהב בהדיפת כדור ברזל בשיא ג'מייקה חדש של 19.36 מטר, לפני ואלרי אדמס מניו זילנד (18.70 מטר) ובריטני קרו מקנדה (18.32 מטר).

### 2019

#### אלופת המשחקים הפאן-אמריקאיים

במשחקים הפאן-אמריקאיים שנערכו באוגוסט בלימה שבפרו זכתה במדליית זהב בהדיפת כדור ברזל בשיא ג'מייקה חדש של 19.55 מטר, לפני בריטני קרו (19.07 מטר) וג'סיקה ראמזי מארצות הברית (19.01 מטר).

#### סגנית אלופת עולם

באליפות העולם שנערכה באוקטובר בדוחה שבקטר זכתה במדליית כסף בתוצאה של 19.47 מטר, אחרי גונג ליג'יאו (19.55 מטר) ולפני כריסטינה שוואניץ מגרמניה (19.17 מטר).

### 2021

באולימפיאדת טוקיו שנערכה ביולי סיימה במקום 13 בהדיפת כדור ברזל בתוצאה של 18.37 מטר.

### 2022

באליפות העולם באולם שנערכה במרץ בבלגרד שבסרביה סיימה במקום שישי בהדיפת כדור ברזל בתוצאה של 19.12 מטר.

באליפות העולם שנערכה ביולי ביוג'ין שבאורגון, ארצות הברית סיימה במקום עשירי בהדיפת כדור ברזל בתוצאה של 18.29 מטר.

#### סגנית אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהדיפת כדור ברזל בתוצאה של 18.98 מטר, אחרי שרה מיטון מקנדה (19.03 מטר) ולפני מאדי ושה מניו זילנד (18.84 מטר).

### 2023

באליפות העולם שנערכה באוגוסט בבודפשט שבהונגריה סיימה במקום חמישי בהדיפת כדור ברזל בתוצאה של 19.59 מטר.

שיאים אישיים
------------

### אצטדיון

* הדיפת כדור ברזל: 19.77 מטר (2023), **שיא ג'מייקה**

### אולם

* הדיפת כדור ברזל: 19.22 מטר (2018), **שיא ג'מייקה**

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דניאל תומאס-דוד** |

* דניאל תומאס-דוד, ברשת החברתית פייסבוק
* דניאל תומאס-דוד, באתר הוועד האולימפי הבין-לאומי
* דניאל תומאס-דוד, באתר olympedia.org
* דניאל תומאס-דוד, באתר התאחדות האתלטיקה הבין-לאומית
**הירי בצפון הוליווד** היה שוד בנק מזוין שהתפתח לקרב יריות קשה בין שני שודדי בנק (לארי פיליפס ואמיל מהטארנו) שהיו חמושים ומשוריינים, לבין משטרת לוס אנג'לס, ב-28 בפברואר 1997.

שני השודדים חמושים במספר רובי סער, (כגון AR-15 m16 ו-AK-47 שעברו הסבה לנשק אוטומטי עם מחסנית בטא המכילה מאה כדורים) וכמה אקדחים, נכנסו לבנק בלוס אנג'לס ושדדו אותו. הם תכננו לצאת בתוך שמונה דקות, זמן התגובה של המשטרה לדעתם, והחזיקו מקלט רדיו כדי לעקוב אחרי תשדורות המשטרה.

לרוע מזלם, סיור של המשטרה הבחין בהם נכנסים לבנק והזעיק תגבורת. בעת היציאה מהבנק החל קרב יריות בין השוטרים לשודדים, אשר תועד ממצלמת מסוק של ערוץ טלוויזיה. השוטרים הצליחו לפגוע בכל שודד כעשר פעמים, אך לא הצליחו לחדור את שריון הארמיד שהם לבשו. במהלך הירי, שודד אחד התרחק מהבנק עם רכב, השודד השני ירה לכיוון השוטרים שבמהלכן הוא נפגע בידו ואקדחו נפל כשהוא ניסה להרים אותו הוא ירה בעצמו בטעות. השודד שנמלט המשיך לנסוע רחוב וחצי ואז נטש את הרכב, (כנראה בשל חוסר אוויר בצמיגים שנפגעו במהלך חילופי הירי). הוא ניסה לגנוב רכב שננטש במקום על ידי אזרח, תוך כדי שהוא יורה ומנסה לפגוע באזרחים. לרוע מזלו מפתחות הרכב לא היו במתנע, באותו זמן הגיע צוות הSWAT (יחידה מיוחדת של המשטרה) והתנהל ביניהם קרב יריות קצר שבסיומו השודד נפצע ונהרג.

במהלך השוד נפגעו 11 שוטרים ו-7 אזרחים והוא ידוע כאחד האירועים הקשים בהיסטוריה של משטרת לוס אנג'לס. על התקרית יצא סרט בשם "44 דקות הסרט" 

בעקבות האירוע החליטה ממשלת ארצות הברית לצייד חלק מהשוטרים בנשק חצי אוטומטי, כגון AR-15 ו-M16, נשק שהיה שמור לפני כן רק ליחידות מיוחדות.

קישורים חיצוניים
----------------

ויקישיתוף מדיה וקבצים בנושא **הירי בצפון הוליווד** בוויקישיתוף
שגיאות פרמטריות בתבנית:מקורות   
פרמטרים [ כל הערך ] לא מופיעים בהגדרת התבנית 


כריסטינה קופר עם צ'לו
**כריסטינה ראיקו קופר** (נולדה ב-1971) היא צ'לנית ישראלית-אמריקאית.

קורות חיים
----------

אבי-סבה של ראיקו קופר מצד אמהּ היה משורר הייקו וסבה היה מלחין טומוג'ירו איקנוצ'י. אמה יפנית במוצאה ואביה אמריקאי. שני הוריה מוזיקאים ואביה הוא בעל תואר דוקטור במוזיקה מג'וליארד. בגיל עשר החלה ללמוד לנגן בפסנתר וכעבור זמן קצר עברה לצ'לו. 

כריסטינה ראיקו קופר למדה מוזיקה בבית הספר למוזיקה ג'וליארד והשתלמה שם עד לקבלת תואר דוקטור במוזיקה. היא מופיעה בקונצרטים וברסיטלים ברחבי העולם ובמשך השנים נגנה עם התזמורת הסימפונית של אוסקה, התזמורת הסימפונית של טורונטו, התזמורת הסימפונית סן סלבדור, התזמורת הקאמרית של פראג ותזמורת יומיורי מטוקיו. הופיעה בצפת עם נגן הכליזמרים, הקלרינטן גיורא פיידמן. היא בין מייסדי רביעיית המיתרים ויטמן. 

כריסטינה ראיקו קופר הוציאה עד היום 15 אלבומי מוזיקה ו-DVD, חלקם במסגרת ההרכבים שלישיית אינטרסקשן ורביעיית ג'לאטו. נשואה ללן רוזן, מנכ"ל הסניף הישראלי של ליהמן ברדרס, שבעקבותיו התגיירה. מלמדת באקדמיה למוזיקה ולמחול בירושלים ובבית הספר למוזיקה ע"ש בוכמן-מהטה באוניברסיטת תל אביב.

קישורים חיצוניים
----------------

* 

* אתר האינטרנט הרשמי של כריסטינה ראיקו קופר
* כריסטינה ראיקו קופר, ברשת החברתית פייסבוק
* אתר למנויים בלבד אמיר מנדל, עם הצ'לו, עבור בן זוגה, מחדשת קריסטינה רייקו קופר שירי אהבה מרחבי העולם, באתר הארץ, 13 באוגוסט 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007340005105171
* BnF: cb16118058m (data)
* CiNii: DA12284197
* LCCN: n98083748
* MusicBrainz: 08c3085b-79a4-425f-a634-362c4ec9b1bc
* VIAF: 65789442
* WorldCat: lccn-n98083748

 |
**ויטאלי איבאנוביץ' סבסטיאנוב** (ברוסית: **Виталий Иванович Севастьянов**; ‏8 ביולי 1935 - 5 באפריל 2010) היה קוסמונאוט סובייטי שהשתתף בשתי טיסות לחלל. על השתתפותו בתכנון מערכות חלל בשנת 1978 הוענק לו פרס ברית המועצות.

חייו
----

ויטאלי סבסטיאנוב נולד בעיירה במחוז סברדלובסק. בשנת 1945 משפחתו עברה לסוצ'י. לאחר סיום בית הספר, סבסטיאנוב נסע למוסקבה והחל לימודי הנדסה במכון למהנדסי טייס. עם סיום וקבלת הסמכה כמהנדס הוא החל לעבוד במשרד תכנון מס' 1. בשנים 1960–1963 הוא היה מדריך למערכות חלל במרכז להכנת הקוסמונאוטים. בשנת 1965 הוא סיים עבודת הדוקטורט שלו.

בשנת 1968 סבסטיאנוב נכלל ביחידת הכנת הקוסמונאוטים. הוא היה חלק מקבוצה שעברה הכנה לטיסות לירח. עקב בעיות טכניות ואי-יכולת להקדים את אמריקאים בנחיתה על הירח התוכנית בוטלה.

בשנת 1969 סבסטיאנוב החל הכנות לטיסות בחלליות מדגם "סויוז". ביוני 1970 הוא השתתף בטיסה של חללית סויוז 9. לאחר הטיסה הראשונה סבסטיאנוב היה חלק מצוות משנה למספר משימות חלל. הטיסה השנייה שלו התרחשה במאי 1975 על סיפון סויוז 18. החללית התחברה לתחנת חלל סאליוט 6 וצוות שהה שם חודשיים. 

לאחר טיסה זו הוא המשיך בהכנות לטיסות נוספות ונכלל בצוותי שמנה של מספר משימות חלל.

עקב סיבות בריאותיות ביוני 1990 הוטלו על סבסטיאנוב מגבלות להשתתפות בטיסות ארוכות.

ב-30 בדצמבר 1993 סבסטיאנוב התפטר ממקום עבודתו במשרד לתכנון חלליות ומיחידת הקוסמונאטים עקב בחירתו לדומה הממלכתית של הפדרציה רוסית. הוא היה חבר דומה במשך מעל העשור והיה חבר של סיעת המפלגה הקומוניסטית של הפדרציה הרוסית.

במשך שנים רבות סבסטיאנוב היה מנחה של תוכנית מדעית בטלוויזיה סובייטית. במהלך שנות ה-80 סבסטיאנוב היה יושב ראש הפדרציה הסובייטית של שחמט.

קישורים חיצוניים
----------------

ויקישיתוף מדיה וקבצים בנושא **ויטאלי סבסטיאנוב** בוויקישיתוף
* ביוגרפיה באתר רוסקוסמוס (ברוסית)
* ביוגרפיה מפורטת (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA04304889
* GND: 115882114X
* ISNI: 0000 0000 8443 3129
* LCCN: n81127680
* LNB: 000167545
* VIAF: 40704984
* WorldCat: lccn-n81127680

 |
**אל-ח'יזוראן בנת עטאא'** (בערבית: **الخيزران بنت عطاء**) הייתה שפחתו התימניה של הח'ליף העבאסי אל-מהדי, ואימם של הח'ליפים אל-האדי והארון א-רשיד. 

ח'יזוראן נחטפה בילדותה מביתה בידי בדואים אשר מכרו אותה בשוק העבדים של מכה לאל-מאמון בהיותו בחג'. כעבור זמן קצר הוא התאהב בה ונשא אותה לאישה. לח'יזוראן הייתה כריזמה חזקה ששכנעה את אל-מאמון למנות כיורשיו את שני בניה על פני צאצאיהן של נשותיו האחרות. בחצר, הייתה מבעלות בריתם של הברמכים. לח'יזוראן הייתה השפעה ניכרת על ענייני החצר ועל התנהלותם של שני בניה, השפעה שהורגשה גם בענייני מדינה. אל-האדי הרעילה בשל כך, אך היא ניצלה. לאחר מכן הייתה מעורבת ככל הנראה ברציחתו ובהחלפתו בבנה הצעיר, הארון א-רשיד שהיה בנה המועדף, בשנת 785. 

ח'יזוראן נפטרה בשנת 789 ודמותה היוותה לדעת מבקרי ספרות רבים את היסוד לדמותה הספרותית של שהרזאד בסיפורי אלף לילה ולילה.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009461578305171
* BIBSYS: 90372217
* ISNI: 0000 0004 8968 9691
* LCCN: no2023102959
* NTA: 072684070
* SUDOC: 005365392
* TDVİA: hayzuran
* VIAF: 25161451451564101867
* WorldCat (עם VIAF): 25161451451564101867

 |
**קליף האנגר** (מאנגלית: **Cliffhanger** וגם **Cliff-Hanger**, מילולית: "תלוי/ה מצוּק") הוא סיום מותח ובלתי פתור של פרק ביצירת סיפורת בהמשכים, כגון סדרת ספרים, סדרת סרטי קולנוע או סדרת טלוויזיה.

סיום מסוג זה נועד ליצור מתח שיביא להתעניינות בפרק הבא של היצירה, לכשיופץ. הדימוי מרמז על סיום שבו דמות נותרת תלויה מקצהו של צוּק, ורק מי שיצפה או ירכוש את הפרקים הבאים של הסדרה ידע מה עלה בגורלה. המונח נפוץ במיוחד בסדרת דרמה המשכית ובסרטי קולנוע עם תכנון להמשכון. ישנן סדרות טלוויזיה המסיימות עונה אחת ב"קליף האנגר" בפרק האחרון כדי למשוך את הקהל לצפות בעונה הבאה של הסדרה.

אטימולוגיה
----------

כמקור למונח נחשב הרומן "A Pair Of Blue Eyes" (אנ') של תומאס הארדי שפורסם בהמשכים בין ספטמבר 1872 ליולי 1873, בכתב העת "Tinsleys' Magazine" שבו הארדי משאיר בסוף אחד הפרקים את הנרי נייט, אחת מהדמויות הראשיות, סוקר את ההיסטוריה של העולם כשהוא תלוי מעל צוק, ומביט למטה.

עם זאת, כתב העת "קולייר'ז" (אנ') פרסם בשנת 1946 שהמונח הופיע לראשונה בדפוס תשע שנים קודם לכן, ב-1937. לפי הפרסום, מקור המונח מיוחס לסרט בהמשכים "The Perils of Pauline" (אנ') (מילולית" "הסכנות של פולין") משנת 1914. פרקי הסרט (20 פרקים בני כ-20 דקות כל אחד) הסתיימו ברובם כאשר הגיבורה, פולין, נתלית על חבל שחוק מצוק, בעוד הנבל מנסה לחתוך את החבל בסכין קהה.

שימוש מודרני
------------

### קולנוע

דוגמה ידועה לשימוש באמצעי זה היא סרט הקולנוע מסוגת המדע הבדיוני, "בחזרה לעתיד 2", הסרט השני בטרילוגיה. בסיום הסרט, מרטי מקפליי משלים את המשימה בשנת 1955 ומתקן בכך נזק חמור שקרה ב-1985. המדען אמט בראון מנסה לאסוף אותו עם הדלוריאן, אבל במהלך סופת ברקים חזקה, הדלוריאן נפגעת מברק ושולחת את בראון בחזרה בזמן 70 שנה, ומרטי נתקע בשנות ה-50, כמעט ללא תקווה לחזור להווה.

### טלוויזיה

לעיתים, סדרת טלוויזיה מתבטלת לאחר עונה שפרקה האחרון הסתיים באמצעי זה, ולכן נשארות שאלות פתוחות אצל הקהל. לעיתים רחוקות יוצא לאור פרק, סרט טלוויזיה או סרט קצר הסוגר את העלילה, ובדרך כלל מופץ ישירות ל-DVD או לאתר סטרימינג.

קישורים חיצוניים
----------------

* ניר וולף, כל סוף הוא התחלה של סדרה חדשה, באתר ישראל היום, 4 באוקטובר 2013.

הערות שוליים
------------

1. ↑  Diniejko, Adrzej et. al. Thomas Hardy's A Pair of Blue Eyes As a Cliffhanger with a Post-Darwinian Message. In: English Literature and Culture, University of Warsaw; Contributing Editor, Poland. archived from the original in February 2, 2017. Retrieved January 26, 2022
2. ↑  cliff-hanger (n.). Etymonline.com. Retrieved January 26, 2022
אגון רדליך
**אֶגון (גונדה) רדליך** (**Egon (Gonda) Redlich**;‏ 13 באוקטובר 1916 – 24 באוקטובר 1944) היה מחנך ופעיל חברתי יהודי צ'כי, ראש מחלקת הנוער בהנהלה היהודית ואחראי על כל מוסדות החינוך והטיפול בילד בגטו טרזין.

קורות חיים
----------

רדליך נולד ב-1916 בעיר אולומוץ (אולמיץ) בירת מוראביה (שבילדותו הייתה לחלק מצ'כוסלובקיה; כיום בצ'כיה), הצעיר במשפחה בת חמישה ילדים. אביו, מקס, היה בעל סוכנות וחנות לממתקים. רדליך הצטיין בלימודיו, באתלטיקה ובטניס. היה איש ספר וחבר ב"מכבי הצעיר". בשנת 1939 נתמנה לחבר הנהלת "מכבי הצעיר".

בשנת 1940 נבחר למשרת סגן מנהל ומורה לעברית ולהיסטוריה של עם ישראל בבית ספר תיכון של עליית הנוער בפראג.
בנובמבר 1941 נשלח עם מטהו של יעקב אדלשטיין לטרזין, שם התמנה לראש מחלקת הנוער בהנהלה היהודית, כאחראי על כל מוסדות החינוך והטיפול בילד.

בתחילת 1942 התחיל רדליך לכתוב יומן כקשר לחברתו שנותרה בפראג. כשהגיעה גם החברה לטרזין, הם נישאו. הוא נהג לכתוב את היומן בימות השבוע בעברית, ובשבת כתב בצ'כית, כדי להימנע מלחללה, היומן חולק לשניים, הראשון היה כללי, והשני היה עבור בנו דן.

ב-23 באוקטובר 1944 שולח לבירקנאו, ולמחרת נספה עם אשתו ובנו הקטן, דן, בגיל 28.

יומנו של רדליך ראה אור בעברית (1983), באנגלית (1992) ובצ'כית (1995). המלחין ראובן סרוסי כתב יצירה בשם "עדות מטרזין" המבוססת על יומנו של רדליך לקול ולתזמורת.

יומנו
-----

* **חיים כאילו: יומן; אגון רדליך מגיטו טרזיאנשטאט – 1942–1944**; עריכה: רות בונדי; תרגום הקטעים בצ'כית נעשה בידי מרדכי לבני, לוחמי הגטאות: בית לוחמי הגיטאות ע"ש יצחק קצנלסון; האגודה להנצחת חללי גיטו טרזיאנשטאט, תשמ"ד 1983.

לקריאה נוספת
------------

* וילי גרואג, 'על גונדה ויומנו', בתוך: **חיים כאילו** (תשמ"ד 1983), עמ' 7–19.

* Elena Makarova, '"How do you survive in a collective?": The Terezin (1942-1944) diary of Egon Redlich,' in: Elena Makarova [et al.] (Red.), *Theresienstadt: kultur och barbari*, Stockholm: Carlsson Bokförlag, 1995, pp. 29-33, 125-130.

קישורים חיצוניים
----------------

* Egon Redlich(הקישור אינו פעיל) (באנגלית)
* אגון רדליך, באתר מנהל חברה ונוער של משרד החינוך
* אגון רדליך, באתר בית טרזין
* בתיה ברוטין, אגון (גונדה) רדליך, בתערוכה "חינוך ומחנכים בימי השואה", 2012, באתר בית טרזין
* אגון רדליך באתר ארכיון בית לוחמי הגטאות
* רדליך גונדה, בגוגל ספרים (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266954205171
* BnF: cb14565270r (data)
* GND: 119163160
* ISNI: 0000 0000 6658 0934
* LCCN: n82247609
* NKC: jn99240000958
* NTA: 190020822
* SUDOC: 095390162
* VIAF: 49466386
* WorldCat: lccn-n82247609

 |
Rifampicin
אינטראקציה של ריפמפיצין ודיגוקסין במעי
**ריפמפיצין** (**Rifampicin**) היא תרופה אנטיביוטית המשמשת בעיקר לטיפול בחיידק השחפת *Mycobacterium tuberculosis* ויעילה גם בטיפול נגד סוגים אחרים של מיקובטריום, ונגד החיידק *Haemophilus influenzae*.

מנגנון פעולה
------------

ריפמפיצין נקשרת לתת יחידה בטא של האנזים RNA פולימראז של חיידקים ופוגעת בתהליך השעתוק מ-DNA ל-RNA.

התוויה
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

עמידות
------

עקב הברירה הטבעית, חיידקים בעלי מוטציות אקראיות שהקנו להם הגנה מפני התרופה שגשגו, וכך במהלך השנים עלו מספר החיידקים העמידים לאנטיביוטיקה.
במקרה זה יש מנגנונים שונים של עמידות, לדוגמה:

1. שינוי אתר המטרה של התרופה, במקרה זה שינוי במבנה האנזים RNA פולימראז של החיידק שאינו מאפשר עוד קישור לתרופה.
2. ירידה בריכוז התרופה בחיידק.

פרמקוקינטיקה
------------

התרופה ניתנת בטבליות, ונספגת היטב במערכת העיכול, משם מתפזרת לדם וגם חוצה ה-BBB.
התרופה עוברת מטבוליזם בכבד ומופרשת דרך השתן או המרה.

התרופה יוצרת מטבוליט שעלול לשנות את צבע השתן לכתום-חום.

התווית נגד
----------

רימפיצין מעלה את ביטוי הגנים למערכת האנזימים P-450. (הפועלת על חמצון-חיזור) של הכבד. תכונה זאת עלולה ליצור תופעות לוואי עם תרופות אחרות, שמסיבה זאת יעברו מטבוליזם מהיר יותר בכבד ולכן זמן החיים שלהם יתקצר.
אחת הדוגמאות לשילובים בעייתיים עם תרופה זאת, היא מתן תרופה עם נוגד- הקרישה warfarin, או דיגוקסין. תרופה זאת עלולה להפחית את יעילותן של התרופות הללו.

תופעות לוואי נוספות שעלולות להיות הן: פריחה, רגישות יתר, חום, בחילות והקאות.

לקריאה נוספת
------------

* הערך "ריפמפיצין", באתר "ויקיתרופות"
* הערך "ריפמפיצין", באתר ויקירפואה

קישורים חיצוניים
----------------

ויקישיתוף מדיה וקבצים בנושא **ריפמפיצין** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**לורנצו נדלה סימונלי** (באיטלקית: **Lorenzo Ndele Simonelli**; נולד ב-1 ביוני 2002) הוא אתלט איטלקי, סגן אלוף עולם באולם (גלאזגו 2024) בריצת 60 מטר משוכות.

ביוגרפיה
--------

סימונלי נולד בדודומה שבטנזניה לאב איטלקי ואם טנזנית, ובגיל 5 עבר יחד עם משפחתו לרומא.

### 2019

#### מדליית ארד באליפות אירופה עד גיל 20

באליפות אירופה עד גיל 20 שנערכה ביולי בטאלין שבאסטוניה זכה במדליית ארד בריצת 110 מטר משוכות (100 ס"מ) בשיא אישי חדש של 13.34 שניות. 

### 2022

באליפות אירופה שנערכה באוגוסט במינכן שבגרמניה סיים במקום 19 בריצת 110 מטר משוכות בתוצאה של 13.95 שניות.

### 2023

באליפות אירופה באולם שנערכה במרץ באיסטנבול שבטורקיה סיים במקום רביעי בריצת 60 מטר משוכות בשיא אישי חדש של 7.59 שניות.

#### סגן אלוף אירופה עד גיל 23

באליפות אירופה עד גיל 23 שנערכה ביולי בטאלין שבאסטוניה זכה במדליית כסף בריצת 110 מטר משוכות בתוצאה של 13.36 שניות.

באליפות העולם שנערכה באוגוסט בבודפשט שבהונגריה סיים במקום 22 בריצת 110 משוכות בתוצאה של 13.69 שניות.

### 2024

#### סגן אלוף עולם באולם

באליפות העולם באולם שנערכה במרץ בגלאזגו שבממלכה המאוחדת זכה במדליית כסף בריצת 60 מטר משוכות בשיא איטליה חדש של 7.43 שניות, אחרי גרנט הולוואי מארצות הברית (7.29 שניות) ולפני ז'יסט קוואו-מאתיי מצרפת (7.47 שניות).

שיאים אישיים
------------

### אצטדיון

* ריצת 110 מטר משוכות: 13.33 שניות (2023)

### אולם

* ריצת 60 מטר משוכות: 7.43 שניות (2024), **שיא איטליה**

קישורים חיצוניים
----------------

ויקישיתוף מדיה וקבצים בנושא **לורנצו סימונלי** בוויקישיתוף

* לורנצו סימונלי, באתר התאחדות האתלטיקה הבין-לאומית

הערות שוליים
------------

1. ↑  Lorenzo Ndele Simonelli - Biografia באתר fidal.it (באיטלקית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14840516

 |
עץ מוצצים בקופנהגן, דנמרק
**עץ מוצצים** הוא עץ המוצב במרחב הציבורי אשר מיועד להקל על תהליך הגמילה ממוצצים של פעוטות.

רקע
---

מוצץ משמש תינוקות ופעוטות כאמצעי להרגעה בכך שהוא מדמה עבורם הנקה. על פי המלצות רופאים מומלץ להתחיל בגמילה ממוצץ בין הגילאים שנתיים לשנתיים וחצי. הסיבות לעידוד הגמילה הן החציצה שיוצר המוצץ בין הפעוט לעולם החיצוני, נזק ללסת ולשיניים, פגיעה בדיבור ויצירת חוסר ריכוז במסגרת החינוכית בה שוהה הפעוט. גמילה ממוצץ יכולה להיות קשה לפעוטות רבים.

העץ
---

עץ מוצצים במרכז ביג ביקנעם עילית
עץ המוצצים הוא עץ שמוצב במרחב הציבורי, לרוב בקרבת גני שעשועים וגינות ציבוריות. פעוטות והוריהם מוזמנים לתלות עליו את המוצץ ובכך לסייע בתהליך הפרידה ממנו. הוא מוגדר ככזה לרוב על ידי רשויות מקומיות אשר מציבות לידו שלט המגדיר את העץ כ"עץ המוצצים" בליווי הסבר קצר כתוב. המוצצים נתלים על ענפי העץ.
בישראל ברשויות מקומיות רבות הוכרזו עצי מוצצים, בהן ירושלים, תל אביב, חיפה, באר שבע, רחובות, כפר סבא, בקריית ביאליק ועוד.

ראו גם
------

* עץ המוצצים - ספר ילדים על גמילה ממוצצים

קישורים חיצוניים
----------------

ויקישיתוף מדיה וקבצים בנושא **עץ מוצצים** בוויקישיתוף

הערות שוליים
------------

1. ↑  עדי ולטר, 5 דרכים יצירתיות לפרידה ממוצץ, 19 בדצמבר 2016
2. ↑  קרן יטיב, שיר פרידה: איך גומלים ילד ממוצץ?, באתר וואלה!, 23 ביוני 2015
3. ↑  בן שיף, "עץ מוצצים" ססגוני נחנך בבאר שבע, באתר באר שבע נט, 2 בנובמבר 2017
4. ↑  הקרב על עץ המוצצים: מי מבין סגני ראש העיר יחנוך ראשון את העץ המיועד לגמול ילדים ממוצץ?, באתר רחובות ביום, 8 ביולי 2017
5. ↑  גמילה קלה: הכירו את עץ המוצצים בכפ"ס, באתר ynet‏, 31 באוקטובר 2013
6. ↑  ילדי קריית ביאליק חנכו את "עץ המוצצים" החדש, באתר עיריית קריית ביאליק, 10 ביוני 2014
**הנרי קבוט לודג'‏** (באנגלית: **Henry Cabot Lodge**;‏ 12 במאי 1850 – 9 בנובמבר 1924) היה פוליטיקאי ומדינאי אמריקאי, סנאטור מטעם מסצ'וסטס במשך 31 שנים (1893 – 1924) והיה מנהיג מנהיג הרוב בסנאט מטעם המפלגה הרפובליקנית בממשלי הנשיאים וורן הרדינג וקלווין קולידג'. הוא נודע בעיקר בהנהגת ההתנגדות המרה בסנאט להצטרפות ארצות הברית לתוך חבר הלאומים בהמשך למלחמת העולם הראשונה.

חייו
----

לודג' התחנך באוניברסיטת הרווארד וב-1876 השלים דוקטורט בהיסטוריה. הוא המשיך לפעול באוניברסיטת הרווארד למשך שלוש שנים נוספות בתור מרצה ולאורך חייו רם מספר רב של כתבי עת וספרים היסטוריים. בהמשך החל בקריירה פוליטית במנגנון המפלגתי הרפובליקני בתוך מסצ'וסטס וב-1887 נבחר לחבר בית הנבחרים של ארצות הברית, הבית התחתון של הקונגרס. ב-1893 נבחר לסנאטור מטעם מדינת מסצ'וסטס.

עם כניסתה של ארצות הברית למלחמת העולם הראשונה לצד מדינות ההסכמה ב-1917 תחת ממשל וודרו וילסון הדמוקרטי, קרא לודג' לתמיכה של מפלגתו במאמץ המלחמה. לאחר המלחמה התנגד לודג' לחבר הלאומים שקידם וילסון מחשש כי הארגון יפגע בריבונותה של ארצות הברית ויחייב אותה להתערב במאבקים שאין לה אינטרסים בהם. כאשר הרפובליקנים השיגו רוב בסנאט ב-1919, התמנה לודג' לראש ועדת החוץ. דרך משרה זאת התנגד נחרצות לקביעותיה של ועידת השלום בפריז ולחבר הלאומים בפרט. וילסון ולודג' החלו ביריבות פוליטית שהסתכמה בניצחונו של לודג' עם בלימת המעורבות האמריקאית בחבר הלאומים בידי הסנאט.

במהלך הבחירות לנשיאות ב-1920 ניצחונו המוחץ של המועמד הרפובליקני וורן הרדינג חיזק את עמדתו הפוליטית של לודג'. בהמשך הוא היה אחד מארבעת הנציגים האמריקאים במהלך הוועידה הימית בוושינגטון. לודג' היה מתומכי התנועה הציונית וממקדמיה הראשיים של החלטת לודג'-פיש (לצד המילטון פיש השלישי), שקבעה כי ארצות הברית תומכת בהצהרת בלפור ובהקמתו של "בית לאומי" לעם היהודי בארץ ישראל. לודג' נפטר בעודו מכהן בסנאט ב-9 בנובמבר 1924. לודג' היה סבו של הנרי קבוט לודג' הבן.

קישורים חיצוניים
----------------

ויקישיתוף מדיה וקבצים בנושא **הנרי קבוט לודג'** בוויקישיתוף
* הנרי קבוט לודג', באתר אנציקלופדיה בריטניקה (באנגלית)
* הנרי קבוט לודג', באתר הסנאט האמריקאי (באנגלית)
* הנרי קבוט לודג', באתר בית הנבחרים האמריקאי (באנגלית)
* הנרי קבוט לודג', באתר גלריית הדיוקנאות הלאומית (באנגלית)
* כתבי הנרי קבוט לודג' בפרויקט גוטנברג (באנגלית)
* הנרי קבוט לודג', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300490805171
* BIBSYS: 90233565
* BNC: 000110845
* BNE: XX1269324
* BnF: cb119514665 (data)
* CANTIC: a11607026
* CiNii: DA04203021
* GND: 118728687
* ICCU: IEIV006287
* ISNI: 0000 0001 0859 5334
* LCCN: n79092575
* NARA: 10580401
* NLA: 35310250
* NLP: a0000002897825
* NSK: 000177732
* NTA: 073362921
* RERO: 02-A003527804
* SNAC: w6k35s2f
* SUDOC: 027485137
* Trove: 906876
* US Congress: L000393
* VcBA: 495/215321
* VIAF: 100166801
* WorldCat: lccn-n79092575

 |
**פיוטר איליאץ' קלימוק** (ברוסית: **Пётр Ильич Климук**; ‏‏נולד ב־10 ביולי 1942) הוא קוסמונאוט סובייטי ממוצא בלארוסי שטס לחלל כחבר משלחת לתחנת החלל סאליוט 6.

קורות חיים
----------

פיוטר קלימוק נולד כפר במחוז ברסט (אז בברית המועצות, כיום בבלארוס) למשפחת איכרים. לאחר סיום בית הספר, פיוטר קלימוק החל ללמוד טיס ולאחר סיום נקלט בחיל האוויר הסובייטי.

בשנת 1965 פיוטר קלימוק הועבר ליחידת הקוסמונאוטים. לאחר סיום הקורס הכנות הוא הוצב כחבר צוות של סויוז 13 וביצע את הטיסה הראשונה בשנת 1973.

בשנת 1975 הוא טס בפעם השנייה בחללית סויוז 18. החללית התחברה לתחנת חלל סאליוט 4 לביצוע ניסויים לפי תוכנית. 

בשנת 1978 קלימוק בפעם השלישית בחללית סויוז 30. החללית התחברה לתחנת חלל סאליוט 6 לביצוע ניסויים לפי תוכנית. 

בשנת 1978 הוענק לו פרס ברית המועצות על מחקרים בתחום השפעת החלל על בריאות האדם.

בסוף שנות ה-70 של המאה ה-20 הוא כיהן בכמה תפקידי ניהול ביחידת הקוסמונאוטים ובשנים 1991-2003 היה מנהל מרכז ההכנות לקוסמונאטים. בשנת 2004 פיוטר קלימוק השתחרר מהשרות בחיל האוויר הרוסי בדרגת גנרל פולקובניק.

קישורים חיצוניים
----------------

ויקישיתוף מדיה וקבצים בנושא **פיוטר קלימוק** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגפריה באתר רוסקוסמוס
* פיוטר קלימוק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1360 2914
* NLP: a0000001633561
* VIAF: 165983292
* WorldCat: viaf-165983292

 |
**מסיבת יום הולדת** (אנגלית: **The Birthday Party**) הוא המחזה הראשון באורך מלא שחיבר המחזאי הבריטי הרולד פינטר, שעלה על בימות הווסט אנד בלונדון ב-1958.

המחזה נחשב בתחילה לכישלון קופתי וביקורתי. עם זאת, לאחר ביקורת טובה מהמבקר הנודע הרולד הובסון (לאחר ירידת המחזה), ובעקבות פופולריות של מחזות אחרים של פינטר, הפך המחזה לחלק מן ה"קאנון" של פינטר ואחד המחזות הפופולריים ביותר שלו.

כמו במחזהו המוקדם יותר, "החדר", עסק פינטר גם במחזה זה בחדירת זרים למרחב ה"פרטי" - בית מוזנח. סטנלי, נגן פסנתר כושל בשנות ה-30 לחייו, מתגורר בחדר שכור באכסניה בעיר חוף אנגלית. שני גברים מגיעים לבקרו - מק'קן וגולדברג. הם מגיעים ביום שהוא יום ההולדת של סטנלי, על פי טענתה של בעלת הבית, מג. השניים מענים אותו פסיכולוגית, עד שהוא מנסה לתקוף ולחנוק את בעלת הבית; כן הוא מנסה לאנוס אישה אחרת, לולו. לאחר "מסיבת יום ההולדת", סטנלי מובל במדרגות על ידי מק'קן (כשהוא לא מסוגל לדבר או ללכת לבדו); לולו מתחרטת על פעילות מינית כלשהי שהייתה מעורבת בה עם גולדברג, ועל הרצפה מונח שבור תוף, מתנתה של מג לסטנלי.

קישורים חיצוניים
----------------

ויקישיתוף מדיה וקבצים בנושא **מסיבת יום הולדת** בוויקישיתוף
* מסיבת יום הולדת, באתר אנציקלופדיה בריטניקה (באנגלית)
* ארז מירנץ. האימה הערטילאית מפחידה יותר. סקירת ההצגה בבית הספר של סופי מוסקוביץ. סוכן תרבות. 30 ביולי 2009.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012466751305171

 |